钦定古今图书集成/明伦汇编/氏族典/第208卷 > 曹诱
## 钦定古今图书集成/明伦汇编/氏族典/第208卷 > 曹诱

按《宋史曹佾传》：“佾子诱，字公善，以荫至左藏库副使。
熙宁中，父佾以疾告入谢，神宗面授诱阁门通事舍
人。元祐中，以东上阁门使为真定府定州路兵马钤
辖，迁文州刺史。使契丹，还为枢密副都承旨。徽宗时，
进都承旨，历庆州团练、恩州防御、晋州观察使，保庆
军留后。大观中，进安德军节度使、醴泉观使。性谨密”，
习熟典故。卒，年六十五，赠开府仪同三司，谥忠定。